**JEGYZŐKÖNYV**

**Tárgy:** Magyar Tenger Vízisport Egyesület Közgyűlése

**Helyszín:** Balatonberény Polgármesteri Hivatal Tanácsterme, 8649 Balatonberény, Kossuth tér 1.

**Időpont:** 2019. augusztus 01. 9,00 óra

A Közgyűlésen megjelenteket a mellékelt jelenléti ív tartalmazza (1. számú melléklet)

**A Közgyűlés levezető elnöke:** Dér Ferenc elnök

Dér Ferenc az egyesület elnöke a közgyűlést 9:00 órakkor megnyitja. Tájékoztatja a megjelent tagokat, hogy az előző időpontra meghirdetett közgyűlés, a határozatképes részvétel hiánya miatt elmaradt. A jogszabályoknak megfelelően összehívott új időpontra szóló közgyűlés a megjelentek számától függetlenül határozatképes. A közgyűlésen 26 fő szavazati joggal rendelkező tag megjelent.

A Közgyűlés egyhangú szavazás alapján megválasztotta:

**Jegyzőkönyvvezetőnek:** Egri Zoltánt, **Jegyzőkönyv hitelesítőnek**: Rádi Adriennt és Bali Istvánnét

**1./08./2020.Kgy.határozat**

**A közgyűlés megválasztotta Egri Zoltánt a jegyzőkönyv vezetőjének, Rádi Adriennt és Bali Istvánnét a jegyzőkönyv hitelesítőinek.**

A levezető elnök köszönti a Közgyűlésen megjelenteket és javasolja a meghívóban rögzített napirendet az alábbiak szerint:

1. Tagfelvétel-kizárás

2. 2019. évi Pénzügyi beszámoló.

3. A Felügyelő Bizottság beszámolója a 2019. évről.

4. Az Etikai Bizottság beszámolója a 2019. évről.

5. 2020 évi Terv ismertetése

6. A Felügyelő Bizottság értékelése a 2020. évi Tervről.

7. Módosítások az SZMSZ-ben

8. Egyebek

* Kotrás
* Kikötőfejlesztési-terv módosítása
* Önkormányzati beszámoló

A tagok megállapítják, hogy a Közgyűlés megtartásának, valamint hangfelvétel készítésének nincs akadálya, ehhez a tagok egyhangúan hozzájárultak. A napirendet egyhangúan elfogadták.

**2./08./2020.Kgy.határozat**

**A közgyűlés elfogadta a meghívóban szereplő napirendet**

1. **Tagfelvétel-kizárás**

**Felvétel**

Dér Ferencz ismertette, hogy a 2020-as évben új tag felvételét nem tervezünk, viszont Vörös József jogos örököse Simonné Vörös Beáta jelezte tagság iránti kérelmét. A közgyűlésen röviden bemutatkozott, majd egyhangú szavazást követően felvételt nyert az egyesületbe.

**3./08./2020.Kgy.határozat**

**Simonné Vörös Beáta az egyesület tagjai közé felvételt nyert.**

A jelenlévő tagok száma 27-re emelkedett.

**Kilépés**

Ifi Géza örököse nem tart igényt a tagságra.

Kréz Tibor írásban jelezte kilépését.

Bujáki Géza írásban jelezte kilépését.

A kilépéseket követően az egyesület taglétszáma 158-re módosult.

**Kizárások**

Dér Ferenc bemutatta Gaál Juditit, az új Gazdasági vezetőt, aki röviden összefoglalta eddigi tevékenységét. Ismertette a 2020 évi tag-, és bérleti díjak befizetéseket. A 160 tagból 12 kivételével mindenki határidőre befizette a díjakat. A mulasztók póthatáridő megjelölésével felszólítást kaptak, amely eredményeként 8 fő esetében a díjak megfizetésre kerültek. Az alapszabály 2.2 pontja alapján a tagdíj befizetésének elmaradása a tagsági viszony megszűnését eredményezi. A vírushelyzetre való tekintettel az elnökség a kizárások megerősítését a közgyűlés elé vitte.

Kréz Tibor előzetesen írásban lemondott tagságáról

Kepecz Norbert tagdíjat nem fizette meg, a közgyűlésen nem jelent meg. A közgyűlés egyhangúlag 27 igen, 0 nem, 0 tartózkodás mellett megerősítette a kizárást.

**4./08./2020.Kgy.határozat**

**A közgyűlés Kepecz Norbertet kizárta tagjai sorából**

Kerekes Dezső (113 hely) tagdíjat nem fizette meg, a közgyűlésen nem jelent meg. A közgyűlés 25 igen, 0 nem, 2 tartózkodás mellett megerősítette a kizárást.

**5./08./2020.Kgy.határozat**

**A közgyűlés Kerekes Dezsőt kizárta tagjai sorából**

Nagy András (55 hely) tagdíjat nem fizette meg, a közgyűlésen nem jelent meg. Meghatalmazás nélkül az édesanyja monda el védelmében az érveiket. A helyzet tisztázása érdekében az Etikai bizottság vizsgálatot indít.

Kisunyomi István késve, de minden díjat megfizetett. A közgyűlésen megjelent, a késés okaként egészségi okokat jelölt meg. A közgyűlés 22 igen, 0 nem, 5 tartózkodás mellett elvetette a kizárást.

Dér Ferenc indítványozta a kikötőmester díjazásának az szja értékével történő emelésére

A közgyűlés 26 igen, 0 nem, 1 tartózkodás mellett elfogadta az indítványt.

**6./08./2020.Kgy.határozat**

**A közgyűlés elfogadta kikötőmester díjazásának az szja értékével történő emelését**

Dér Ferencz bemutatta az új kikötőmester jelöltet. Szabó Attila elfogadta a megbízást, majd röviden bemutatkozott.

1. **2019. évi Pénzügyi beszámoló.**

Gaál Judit a főbb elemek kiemelésével ismertette a beszámoló, részletes adatok kiküldésre kerültek.

1. **A Felügyelő Bizottság beszámolója a 2019. évről.**

Felügyelő Bizottság elnöke, Rónai Attila megtartotta beszámolóját, amely szerint az egyesület működése a jogszabályoknak megfelel, gazdasági nyilvántartása átlátható. Beszámoló, mérleg, eredmény kimutatása a valóságnak megfelelő. Javasolja a beszámoló elfogadását.

A közgyűlés 25 igen, 0 nem, 2 tartózkodás mellett elfogadta a Felügyelő Bizottság beszámolóját.

**7./08./2020.Kgy.határozat**

**A közgyűlés elfogadta a Felügyelő Bizottság beszámolóját a 2019. évről**

A közgyűlés 27 igen, 0 nem, 0 tartózkodás mellett elfogadta a 2019. évi Pénzügyi beszámolót, Mérleg és Eredménykimutatást.

**8./08./2020.Kgy.határozat**

**A közgyűlés elfogadta 2019. évi Pénzügyi beszámolót, Mérleg és Eredménykimutatást**

1. **2020 évi Terv ismertetése**

A terv ismertetése előtt egy tag elhagyta a termet, ezzel a jelenlevők száma 26 főre csökkent.

Gaál Judit ismertette, hogy az egyesület szabad pénzeszköze alacsony kockázatú értékpapírban tartja. Tekintettel a folyószámlán lekötött betét rendkívül alacsony hozamára javasolja, hogy a szabad pénzeszközöket továbbra is „3”-as kategóriájú értékpapírban tartsa.

A közgyűlés 25 igen, 0 nem, 1 tartózkodás mellett elfogadta a javaslatot.

**9./08./2020.Kgy.határozat**

**A közgyűlés elfogadta, hogy az egyesület a szabad pénzeszközöket továbbra is „3”-as kategóriájú értékpapírban tartsa.**

A korábban távozott tag visszatért a terembe, ezzel a jelenlevők száma 27 főre csökkent

Gazdasági vezető a főbb elemek kiemelésével ismertette a 2020 évi tervet, részletes adatok kiküldésre kerültek.

1. **A Felügyelő Bizottság értékelése a 2020. évi Tervről.**

Felügyelő Bizottság elnöke, Rónai Attila megtartotta beszámolóját, amely szerint az egyesület működése a jogszabályoknak megfelel, gazdasági nyilvántartása átlátható. 2020 évi terv tartható, az egyesület kitűzött céljait szolgálja. Javasolja a beszámoló elfogadását.

A közgyűlés 25 igen, 0 nem, 2 tartózkodás mellett elfogadta a Felügyelő Bizottság beszámolóját.

**10./08./2020.Kgy.határozat**

**A közgyűlés elfogadta a Felügyelő Bizottság értékelése a 2020. évi Tervről**

A közgyűlés 25 igen, 2 nem, 0 tartózkodás mellett elfogadta a 2020. évi Tervet.

**11./08./2020.Kgy.határozat**

**A közgyűlés elfogadta a korábban megküldött és jelen ülésen részletesen ismertetett 2020 évi Tervet.**

1. **Az Etikai Bizottság beszámolója a 2019. évről.**

Az Etikai Bizottság Elnöke Rádi Adrienn tájékoztatta a közgyűlést, hogy 2019-ben, megkeresés, kivizsgálandó ügy nem volt.

A közgyűlés 26 igen, 0 nem, 1 tartózkodás mellett elfogadta a beszámolót.

**12./08./2020.Kgy.határozat**

**A közgyűlés elfogadta az Etikai Bizottság Beszámolóját**

Dér Ferenc a közgyűlés elé tárt kettő 2020-ban felmerült esetet.

A 146-os helyet, és a hozzá tartozó kártyát évek óta nem a tag (Elek László) használja, hanem azt másnak átadta. Az alapszabály, és SZMSZ jelentős megsértése miatt az Elnökség kizárásra javasolja.

A közgyűlés 23 igen, 0 nem, 2 tartózkodás mellett Elek Lászlót kizárta az egyesület tagjai közül.

**13./08./2020.Kgy.határozat**

**A közgyűlés Elek Lászlót kizárta tagjai sorából**

Tóth Miklós eladta januárban a hajóját, de mégis vízre (73) helyezte, anélkül, hogy erről tájékoztatta volna az elnökséget. A vevőnek a hajóját el kell távolítania a kikötőből, Tóth Miklós magatartását az Etikai Bizottság, és az Elnökség kivizsgálni fogja. Tóth Miklós a közgyűlés előtt ismertette az álláspontját.

1. **Módosítások az SZMSZ-ben**

Az elnökség a kiküldött előterjesztés alapján az SZMSZ-ben található díjtáblázatot módosítani javasolja.

Csónakos bérleti díj módosítása évi 20 000 forintra

A közgyűlés 23 igen, 1 nem, 3 tartózkodás mellett elfogadta a javaslatot.

**14./08./2020.Kgy.határozat**

**A közgyűlés elfogadta a csónakos bérleti díj módosítását évi 20 000 forintra**

Vitorlás I. bérleti díj módosítása évi 40 000 forintra

A közgyűlés 24 igen, 1 nem, 2 tartózkodás mellett elfogadta a javaslatot.

**15./08./2020.Kgy.határozat**

**A közgyűlés elfogadta a vitorlás I. bérleti díj módosítását évi 40 000 forintra**

Vitorlás II. bérleti díj módosítása évi 60 000 forintra

A közgyűlés 24 igen, 1 nem, 2 tartózkodás mellett elfogadta a javaslatot.

**16./08./2020.Kgy.határozat**

**A közgyűlés elfogadta a vitorlás II. bérleti díj módosítását évi 60 000 forintra**

Vitorlás III. bérleti díj módosítása évi 100 000 forintra

A közgyűlés 25 igen, 1 nem, 1 tartózkodás mellett elfogadta a javaslatot.

**17./08./2020.Kgy.határozat**

**A közgyűlés elfogadta a vitorlás III. bérleti díj módosítását évi 100 000 forintra**

Sólya használat (ki és be) módosítása 5 000 forintra

 A közgyűlés 25 igen, 0 nem, 2 tartózkodás mellett elfogadta a javaslatot.

**18./08./2020.Kgy.határozat**

**A közgyűlés elfogadta a Sólya használat (ki és be) módosítását 5 000 forintra**

Társadalmi munka megváltása, évente két alkalommal egyenkét 5000 forint.

A közgyűlés 23 igen, 4 nem, 0 tartózkodás mellett elfogadta a javaslatot.

**19./08./2020.Kgy.határozat**

**A közgyűlés elfogadta a Társadalmi munka megváltása, évente két alkalommal egyenkét 5000 forint**

1. **Egyebek**

1, Kotrás

Áprilisban kezdődött a levelezés ez ügyben, néhány tagtárs jelezte, hogy a vízmélység csökkenése várható és ez kockáztatja a kikötőből történő kijutást. Az elnökség már korábban megkérte a kotrási engedélyt, de nem kaptuk meg, mert vegetációs időben tilos a kotrás.

A sió zsilip javítása miatt továbbra is az alacsony vízállás várható. A kikötő szája nyitott az uralkodó szélirányba, így nagy vihar esetén a kikotort rész hamar visszatöltésre került. A rendelkezésre álló keret optimális felhasználása érdekében az egyesület egyhangú szavazással kotrási bizottságot hozott létre, amely tagjai a következő elnökségi ülésre működési javaslatot tesznek.

**20./08./2020.Kgy.határozat**

**A közgyűlés egyhangú határozattal létrehozta a Kotrási Bizottságot.**

2, Kikötőfejlesztési-terv módosítás

Dér Ferenc 3 pontban javasolta módosítani az elfogadott kikötőfejlesztési-tervet.

a, Nagyméretű munkacsónak (Rocsó) beszerzése

A közgyűlés 26 igen, 0nem, 1 tartózkodás mellett elfogadta a javaslatot.

**21./08./2020.Kgy.határozat**

**A közgyűlés jóváhagyta a nagyméretű munkacsónak (Rocsó) beszerzését**

b, Partvédő palánk kialakítása

A közgyűlés 26 igen, 0 nem, 1 tartózkodás mellett elfogadta a javaslatot.

c, A bejáratnál bójasor elhelyezése 1igen, 1 tart, 25 nem

A közgyűlés 1 igen, 25 nem, 0 tartózkodás mellett elvetette a javaslatot.

**22./08./2020.Kgy.határozat**

**A közgyűlés jóváhagyta a partvédő palánk kialakítását**

3, Önkormányzati beszámoló

Dér Ferenc beszámolt az önkormányzati képviselőtestülettel lezajlott megbeszélésekről, és felhatalmazást kért a további széleskörű egyeztetésekre.

A közgyűlés 26 igen, 0 nem, 1 tartózkodás mellett elfogadta a javaslatot.

**23./08./2020.Kgy.határozat**

**A közgyűlés felhatalmazta Dér Ferencet a további egyeztetések lebonyolítására**

A közgyűlést Dér Ferenc elnök további felszólalás hiányában bezárta.

K.m.f.

 Dér Ferenc

 Elnök

 Egri Zoltán Rádi Adrienn

jegyzőkönyv vezető jegyzőkönyv hitelesítő